Hvordan finder man det bedste ladeabonnement?
At finde det bedste og billigste ladeabonnement kræver et godt indblik i dit kørselsbehov og behov for at lade offentligt. Prisen afhænger nemlig især af, om du skal lade meget på det offentlige ladenetværk der typisk er noget dyrere end at lade hjemme hos dig selv.
Bor du i lejlighed kan du i sagens natur ikke få en ladeboks installeret og her vil et abonnement på offentlig ladning helt sikkert være den bedste løsning.
De forskellige ladeudbydere kører jævnligt med kampagner som kan skubbe regnestykket en smule til den ene eller andens fordel, men vi har forsøgt at gøre dig klogere på de forskellige muligheder i vores ladeguide, som du finder her.